Нов смартфон на Xiaomi премина през сертификационния процес на американската телекомуникационна комисия FCC, съобщи AH. Информацията идва от базата данни на комисията, където устройството фигурира като MDG6S. Според запознати устройството всъщност е Xiaomi Redmi Note 5A Prime.
Одобрението на FCC най-вероятно означава, че устройството ще се предлага на северноамериканския пазар - стъпка, която е голяма за китайския гигант.
Някои слухове твърдят, че Redmi Note 5A Prime може да бъде маркетиран в Америка като Redmi Note 5A Plus. "Plus" предполага и по-голям дисплеи от 5A - най-вероятно 5.5-инчов.
Според предишни изтекли данни, Xiaomi Note 5A Prime ще има Snapdragon 435 чипсет и 4 GB оперативна (RAM) памет, придружена от 64 GB вградена памет с microSD карта, която ще позволи увеличение до 256 GB.
На борда ще се качат и 13-мегапикселова основна и 16-мегапикселова предна камери, както и 3080 mAh батерия. FCC потвърди и двойка предни говорители, както и скенер за пръстови отпечатъци, позициниран на гърба на телефона. Интересна подробност е, че Redmi Note 5A Prime ще е оборудван със стандартен microUSB порт, а не с Type-C.